पिछले साल पाक PM और दूसरा बेटा निर्दोष साबित हुए थे
Pakistan PM Shahbaz Sharif Son Suleman Shahbaz Corruption and Money Laundering Case पाकिस्तान में मनी लॉन्ड्रिंग मामले में PM शहबाज शरीफ के बेटे सुलेमान शहबाज और अन्य आरोपियों को बरी कर दिया गया।
पाकिस्तान में मनी लॉन्ड्रिंग मामले में PM शहबाज शरीफ के बेटे सुलेमान शहबाज और अन्य आरोपियों को बरी कर दिया गया। स्पेशल कोर्ट ने सोमवार को यह फैसला सुनाया। द एक्सप्रेस ट्रिब्यून की रिपोर्ट के मुताबिक, उन पर 16 अरब रुपए की मनी लॉन्ड्रिंग का केस था।
इसी केस में पिछले साल पाक PM और उनके दूसरे बेटे हमजा शरीफ निर्दोष साबित हुए थे। दरअसल, फेडरल इन्वेस्टिगेशन अथॉरिटी (FIA) ने शहबाज और उनके दोनों बेटों पर 2008 और 2018 के बीच 28 बैंक खातों के जरिए लगभग 16.3 अरब रुपए के भ्रष्टाचार और मनी लॉन्ड्रिंग का आरोप लगाया था।
कोर्ट की सुनवाई को सिलसिलेवार पढ़िए…
सुलेमान को दो मामलों में भगोड़ा घोषित किया गया था
सुलेमाल पिछले साल दिसंबर में पाकिस्तान आए थे। इससे पहले चार साल वे लंदन में रह रहे थे। हालांकि, इस्लामाबाद हाईकोर्ट ने उनके आने से पहले FIA और नेशनल एकाउटेबिलिटी ब्यूरो (NAB) को उन्हें गिरफ्तार करने पर रोक लगा दी थी।
सुलेमान सिर्फ इसी केस में आरोपी नहीं थे। इसके अलावा, उन्हें आय से अधिक संपत्ति मामले में भी आरोपी बनाया गया था। इन दोनों मामलों में उन्हें भगोड़ा भी घोषित किया गया था। हालांकि, दोनों ही मामलों में सबूतों की कमी के कारण उन्हें बरी कर दिया गया है।